stanford-oval/wikipedia huggingface dataset:
שקל (מוזיקאי)
קריירה

דוידי עבד לראשונה כמפיק מוזיקלי עם ההרכב "פרודוקס", שבו היו חברים רביד פלוטניק (נצ'י נצ'), שמואל "אריסטו" יוסף ושמשון "צ'יצ'ו" אדמה. לאחר פירוק ההרכב ב־2010 המשיך דוידי ללוות את פלוטניק והפיק את שני אלבומי הסולו הראשונים שלו (תחת השם נצ'י נצ'), "צדיק אחד בסדום" ו"בור ועם הארץ", וכמה שירים באלבומו השלישי, "ברוכים הבאים לפתח תקווה". שקל מלווה את פלוטניק ברבות מהופעותיו עד היום.
באוגוסט 2014 פגש דוידי במושיק בן זוהר, המפיק של ההרכב קפה שחור חזק, ובעדי אפל, מפיק ודי־ג'יי, ומאז הם מובילים הרכב בשם "פיוצ'ר גאנג". ההרכב הצליח מאוד בהופעותיו ואף חימם את ויז קאליפה.
בדצמבר 2016 הוציא את האלבום "רדיו ג'ונאם", ששיריו הוקלטו באוגוסט 2015. המילה "רדיו" בשם האלבום מגיעה, לדברי דוידי, מכך שרדיו כולל תחנות שונות, ובאלבום מגוון רחב של סגנונות: מהפרסי האותנטי עד לראפ של נצ'י נצ'. לדברי דוידי, משמעות המילה "ג'ונאם" היא "נשמה" בפרסית, וכך כונה בפי חבריו בעבר. בשירים ניתן למצוא קטעי מעבר המדמים קטעי מעבר ברדיו.
ביוני 2019 הוציא את האלבום "ילד פרפר", שנכתב בעקבות טיול ארוך שעשה. בנובמבר אותה שנה הוציא עם ערוץ הכיבוד את הסינגל "היא בערה".
בינואר 2020 השתתף בשירה של יסמין מועלם "מסיבה". השיר זכה בפרס אקו"ם לשיר השנה.
באוגוסט 2021 הוציא את האלבום "חסד עליון".
ב-2022 השתתף בסרט "עולה לראש" של ערוץ הכיבוד.
ב-2023 דיבב בסרט "ספיידרמן: ברחבי ממדי העכביש" את גלובר, כאשר זהו תפקיד הדיבוב הראשון שלו.
דוידי עבד גם עם טונה, צליל דנין, לוקץ', פלד ואומני היפ הופ נוספים. דוידי מרצה ל־FL Studio במכללת BPM..
חיים אישיים

דוידי מתגורר ברינתיה. דוידי היה בזוגיות עם המוזיקאית אביגיל קובארי. בנוסף היה בזוגיות עם ניקולה, איטלקייה שבעקבותיה התגורר תקופה במילאנו.
דיסקוגרפיה > אלבומים

2010: תחיית המתים (עם פרודוקס)
2016: רדיו ג'ונאם
2019: ילד פרפר
2021: חסד עליון
דיסקוגרפיה > מיני־אלבומים

2010: Mind Fragments
2011: Rise of the Persian Prince
2012: Dogs
דיסקוגרפיה > מיקסטייפים

2008: פרודוקס – המיקסטייפ (עם פרודוקס)
ראו גם

פרודוקס
הערות שוליים

↑  עדי טוכטרמן, עידן רייכל של ההיפ-הופ: ריאיון עם שקל, באתר "הספוג: מגזין היפ הופ ישראלי", 2017
↑  Rise of the Persian Prince באתר Bandcamp
↑  Dogs באתר Bandcamp
↑   בן שלו, נצ'י נצ' הוא גיבור השעה של ההיפ-הופ הישראלי, באתר הארץ, 9 בפברואר 2017
↑  אלינה רבינוביץ', פיוצ'ר גאנג: "כשרק התחלנו חשבנו שאנחנו עושים מוזיקה מוזרה לאנשים מוזרים", "פרוגי", 26/10/2016
↑  האלבום פורסם להורדה במחיר נקוב
↑  אילן פתחיה, שיחת נפש: ריאיון עם שקל, באתר "רעש", 9 בינואר 2017
1 2  אלינה רבינוביץ', "נשאבתי למקום ריקני": שקל מספר על הקשיים בדרך, "פרוגי", 26/01/2017
↑  רן בוקר, פרסי אקו"ם: חנן בן ארי "מחבר השנה" עם השיר המושמע ביותר; מפעל חיים למירית שם אור ואתי אנקרי, באתר ynet, 20 ביולי 2021
↑  מרצי מכללת BPM, באתר מכללת BPM
| --- | --- |
בקרת זהויות :  NLI: 987007414486705171  MusicBrainz: bd65877e-ec87-41be-9d19-639be7b30c42  VIAF: 27154921231563591282   WorldCat (עם VIAF): 27154921231563591282
תפקודי הלשון על פי יאקובסון

תפקודי הלשון על פי יאקובסון או הפונקציות הלשוניות - הן הגדרה של שישה תחומי תפקוד לשוני של תוכן המסרים בכל תקשורת יעילה, לדעת הבלשן רומן יעקבסון (יש הרושמים יאקובסון כפי הכתיב בשפת האידיש): א. הנסיבתי (רפרנסיאלית), ב. שירי (פואטי), ג. התחושתי (האמוטיבי), ד. העובדתי מעשי (קונאטיבי), ה. שיחתי (פֿאטי), ו. פנים-לשוני חוזר (מטא לינגוויסטי).
רכיבי תקשורת ותפקודי לשון

יעקבסון ניתח את התקשורת ושרטט את מהלך העברתו ממוען לנמען דרך מסר, תוך הגדרת רכיבי תקשורת נוספים הנדרשים והקשורים בהעברת המסר.
לאחר מכן ניתח את המסרים המועברים, ומצא שכל מסר תקשורתי משמש באחד משישה תפקידים לשוניים (פונקציות של השפה). הוא גם קישר בין כל אחד מששת תפקידים אלו לאחד מששת רכיבי התקשורת על פי שיטתו. שיטתו נשענת על שלש התפקידים הלשוניים לפי קארל בוהלר אליהם הוסיף את התפקוד השירי, השיחתי, והפנים-לשוני.
רכיבי תקשורת ותפקודי לשון > רכיבי התקשורת

תחילה פירק יעקבסון את המערכת שבה קיימת תקשורת בין אישית (ואולי גם אחרת), לרכיבים:
ערוץ חזותי: בכתב, בתמונות, בתנועות ידיים או בסימנים וצבעים מוסכמים, בספרים, בעיתונים, במכתבים, וכיום בכלי תקשורת חזותיים באמצעות מסך ומקלדת.
ערוץ קולי: באמצעות דיבור נשמע (ולעיתים גם נצפה) דרך האויר, וכיום בהקלטות ובאמצעי שידור כמו טלפונים מחשבים ואוזניות ומיקרופונים.
לדוגמה במכתב: השפה העברית, או שפה אחרת, באותיות ובדקדוק של השפה הכתובה.
לדוגמה בדגל על סוכת המציל: צבע וצורת הדגל על פי מערכת מוסכמות.
רמות תקשורת: ראשונית ומשנית

יעקבסון הדגיש שיכולות להיות מספר רמות תקשורת בו זמנית. אמנם יש רמה ראשונית שבה התקשורת מתבצעת, אך לעיתים יש גם נמענים נוספים בערוצים נוספים או משתתפים אחרים, בתקשורת משנית. למשל במקרה של ראיון עיתונאי משודר, בו המראיינת שואלת את המרואיינת שאלות וזו משיבה לה. ברמה הראשונית במקרה זה המוענת היא מי שדוברת והנמענת היא מי שמקשיבה. אך לכל השיחה הזו יש למעשה נמענים נוספים והם הצופים או המאזינים בשעת התוכנית או צופי, מאזיני וקוראי הקלטת המסר, לאחר זמן.
רמות תקשורת: ראשונית ומשנית > ששת התפקידים

לאחר פירוק המסר למשפטים ופסוקיות, ניתן לנתח כל חלק מסר כזה, כלומר כל משפט או פסוקית, ולדעת יעקבסון נמצא שחלק המסר משמש באחד או יותר מתוך שישה תפקידים:
רמות תקשורת: ראשונית ומשנית > התפקודים הלשוניים והקשרם לרכיבי התקשורת

כל אחד מהתפקודים הלשוניים, מתמקד בְּרָכִיב מֵרְכִיבֵי מערכת התקשורת:
התפקוד הנסיבתי - קשור להקשר.
התפקוד השירי - קשור למסר עצמו.
התפקוד הרגשי - מתמקד במוען, ובמה שהוא חש או מאמין.
התפקוד המעשי - מתמקד בנמען, ומה שרוצים להשיג ממנו.
התפקוד השיחתי - קשור במידה רבה לערוץ התקשורת, ומאפשר את המשך פעילתו.
התפקוד העל-לשוני - ממוקד בדרכי האיתות, בקוד.
הערות שוליים

↑  מידלטון ריכארד, 1 באפריל 1990, עיון במוזיקה עממית 41 עמודים, בהוצאה החינוכית של מקגרו היל בפילדלפיה מסת"ב 0-335-15275-9
↑  התפקיד השירי בשיטת יעקבוסון לינדה ר' וואך, 1980, מתוך כתב העת המדעי השירה כיום ((באנגלית)), כרך ב', מהדורה ראשונה, עמודים 57–82, בהוצאת אוניברסיטת דיוק שבצפון-קרוליינה, מספר מדף 10.2307/1772352 (באתר כתבי העת המדעיים JSTOR)
↑  אמוטיבית - רגשית אישית, באנגלית מן המילה הלטינית "מואבר" ומשם לצרפתית "אמוציה" - רגש
↑  קונטיבית באנגלית שמקורה מלשון conatio בלטינית שמשמעותו שאיפה ומאמץ (משותף) להגיע להישג
↑  פאטית (בפה רפה) - באנגלית מן המילה היוונית  φημί פֿימי שפירושו הפה שלי, הדיבור
פניבנה

| --- | --- |
 מדינה:  אוקראינה אוקראינה
 מחוז:  מחוז ווהלין ווהלין
 שטח:  2.47 קמ"ר
 גובה:  155 מטרים
 אוכלוסייה:  ‏
  ‑ בכפר:  583
 קואורדינטות:  51°40′N 25°16′E﻿ / ﻿51.667°N 25.267°E﻿ / 51.667; 25.267
 אזור זמן:  UTC+2
  מפת מיקום  מפה מפורטת   (למפת אוקראינה מוגדלת) קייב דניפרו אודסה לבוב דונצק חרקוב רוסיה בלארוס פולין ס. הו. רומניה מול. סר. הים השחור  ים אזוב  קריםפניבנה(למפת אוקראינה רגילה) קייב דניפרו אודסה לבוב דונצק חרקוב רוסיה בלארוס פולין ס. הו. רומניה מול. סר. הים השחור  ים אזוב  קריםפניבנה(למפת מחוז ווהלין רגילה) לוצק קובל נובו-וולינסק לודמיר קאמין-קושירסקי לובומל בלארוס רובנו טרנ. לבוב פוליןפניבנה(למפת מחוז ווהלין מוגדלת) לוצק קובל נובו-וולינסק לודמיר קאמין-קושירסקי לובומל בלארוס רובנו טרנ. לבוב פוליןפניבנה  he tabBackground:;tabBorder:#aaa;defaultTab:0;
 
פניבנה (באוקראינית: Пнівне; בפולנית: Pniewno) הוא כפר קטן במחוז ווהלין שבמערב אוקראינה, בו התקיימה עד השואה קהילה יהודית גדולה.
הכפר נזכר מהמאה ה-17, ולאחר מלחמת העולם הראשונה נכלל בתחום הרפובליקה הפולנית השנייה.
טרם מלחמת העולם הראשונה התגוררו בכפר כמה עשרות משפחות יהודיות, ולאחר המלחמה עברו אליו יהודים נוספים מכפרי הסביבה שהוחרבו בשנים אלה. בשנת 1920 רצחו כנופיות אוקראיניות 8 יהודים בכפר. טרם פרוץ מלחמת העולם השנייה נמנו בכפר כ-650 יהודים, רוב תושביו, ופעלו בו שני בתי כנסת וכן תנועת הנוער החלוץ הצעיר, שחלק מבוגריה עלו ארצה. הפעילות הציבורית היהודית בכפר נאסרה עם כיבוש האזור בידי הסבייטים בספטמבר 1939.
עם פינוי השלטון הסובייטי מאזור הכפר בסוף יוני 1941, בתחילת מבצע ברברוסה, רצחו לאומנים אוקראינים עשרה יהודים מהכפר. לאחר כיבוש האזור בידי הגרמנים, נמסרה השליטה בכפר לידי המשטרה האוקראינית, אשר אנשיה ביצעו מעשי שוד, התעללות ואונס ביהודי היישוב. לאחר חג הפסח תש"ב, באביב 1942, גורשו כל יהודי הכפר, שהורכבו מ-81 משפחות, לגטו בקאמין קושירסקי, ושם נרצחו כולם עד 2 בנובמבר 1942.
יהודים בודדים מהכפר, בראשות שייקה צוויבל, הצליחו להימלט ליערות הסביבה, ולחבור ליחידות פרטיזנים סובייטיות, בהן חלקם נהרגו.
Mo Bounce

Mo Bounce (בעברית: עוד קצב) הוא סינגל שהוקלט על ידי הראפרית האוסטרלית איגי אזליה. השיר יצא לאור ב-23 במרץ 2017. למרות שהסינגל נכשל מבחינה מסחרית, השיר הצליח להיכנס לכמות נכבדת של מצעדים, ובשיאו הצליח להגיע אל המקום ה-13 במצעד הגרמני.
את עטיפתו של השיר פרסמה אזליה בחלקים שונים ברשתות החברתיות, חלק מהתמונות היו GIF, חלקן היו חתוכות, ולבסוף היא העלתה את העטיפה המלאה.
וידאו קליפ

לשיר יצא ווידאו קליפ אשר צולם בהונג קונג. ב-24 במרץ 2017, העלתה הזמרת את הווידאו קליפ המלא לערוץ ה-Vevo שלה. ב-24 השעות הראשונות שלו ביוטיוב, צבר הווידאו קליפ למעלה מ-3.5 מיליון צפיות. בווידאו קליפ ניתן לראות את אזליה ורקדניות אחרות ברחובות הונג קונג, כשהן רוקדת טוורק בלבוש פרובוקטיבי ומינימלי. הווידאו קליפ נכון ל-17 באוגוסט 2017, צבר למעלה מ-40 מיליון צפיות.
רשימת השמעה

(Digital download (Explicit version
Mo Bounce" – 3.42"
(Digital download (Clean version
Mo Bounce" – 3:42"
(Digital download (Remixes EP
Mo Bounce" (Deadly Zoo Remix) – 3:20"
Mo Bounce" (Eden Prince Remix) – 3:02"
Mo Bounce" (Dirtcaps Remix) – 3:38"
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  אוסטרליה | מצעד הסינגלים האוסטרלי | 63 |  |
|  אוסטרליה | המצעד האורבני האוסטרלי | 8 |  |
|  ארצות הברית | בילבורד הוט 100 | - |  |
|  ארצות הברית | מצעד שירי הדאנס קלאב | 21 |  |
|  ארצות הברית | מצעד השירים מתחת ל-100 | 17 |  |
|  גרמניה | GfK – טופ 100 | 13 |  |
|  הממלכה המאוחדת | מצעד הסינגלים הבריטי | - |  |
|  הממלכה המאוחדת | מצעד השירים הדיגיטליים (UK) | 53 |  |
|  ניו זילנד | המצעד הניו זילנדי הרשמי | 10 |  |
|  סקוטלנד | מצעד הסינגלים הסקוטי | 47 |  |
|  צרפת | SNEP | 137 |  |
|  קנדה | קנדה הוט 100 | 87 |  |
|  רוסיה | טופ-היט | 256 |  |
הערות שוליים

↑  "Iggy Azalea Teases New Single (?) "#MoBounce"". idolator (באנגלית אמריקאית). 2017-03-06. נבדק ב-2017-08-17.
↑  "Iggy Azalea's "Mo Bounce": When and where to listen to the song drop" (באנגלית). נבדק ב-2017-08-17.
↑  Iggy Azalea Returns With 'Mo Bounce', Gifts Us With Twerking GIFs, PopCrush (באנגלית)
↑  YouTube Stats of Iggy Azalea - Mo Bounce, kworb.net
↑  iggyazaleamusicVEVO (2017-03-24), Iggy Azalea - Mo Bounce, נבדק ב-2017-08-17
↑  Mo Bounce - Single by Iggy Azalea on Apple Music, iTunes
↑  Mo Bounce - Single by Iggy Azalea on Apple Music, iTunes
↑  Mo Bounce (Remixes) - Single by Iggy Azalea on Apple Music, iTunes
| איגי אזליה |
| --- | --- | --- |
| דיסקוגרפיה • וידאוגרפיה • פרסים ומועמדויות • שירים | דיסקוגרפיה • וידאוגרפיה • פרסים ומועמדויות • שירים |  |
| אלבומי אולפן | The New Classic (Reclassified) • In My Defense • The End of an Era |  |
| מיני-אלבומים | Glory • Surviving the Summer • Wicked Lips |  |
| מיקסטייפים | Ignorant Art • TrapGold |  |
| סיבובי הופעות | The New Classic Tour • Great Escape Tour |  |
| איגי אזליה – סינגלים |
| --- | --- | --- |
| The New Classic | "Work" • "Bounce" • "Change Your Life" • "Fancy" • "Black Widow" |  |
| Reclassified | "Heavy Crown" • "Beg for It" • "Iggy SZN" • "Trouble" |  |
| In My Defense | "Sally Walker" • "Started" • "Fuck It Up" |  |
| The End of an Era | "Brazil" • "I Am The Strip Club" |  |
| שיתופי פעולה | "Beat Down" • "Problem" • "No Mediocre" • "Booty" • "Pretty Girls" |  |
| סינגלים אחרים | "Pussy" • "Go Hard or Go Home" • "All Hands on Deck (Remix)" • "Team" • "Mo Bounce" • "Switch" • "Savior" • "Kream" • "Lola" • "Dance Like Nobody's Watching" • "Sip It" • "Money Come" |  |
פמפתריים

| פמפתריים |
| --- | --- |

תקופה
סוף אוליגוקן- סוף פליסטוקן כ-23,000,000–11,000 שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: ארמדילאים
משפחה:: פמפתריים
שם מדעי
 Pampatheriidae ‏קוטו, 1954

פמפתריים (שם מדעי: Pampatheriidae; משמעות השם: "בהמות הפמפס") היא משפחה נכחדת של דלשינאים מהסדרה ארמדילאים אשר חיו באמריקה הדרומית מסוף האוליגוקן עד סוף הפליסטוקן לפני 23-0.011 מיליון שנה מהיום. במהלך ההחלפה האמריקאית הגדולה שהתחוללה במשך הפליוקן נע הסוג הולמסינה צפונה עד לדרום ארצות הברית.
בני משפחה זו שהיו קרוביהם של הארמדיליים והגליפטודוניים היו בעלי גוף גדול יותר מכל דלשינאי חי כשהגדולים מביניהם הגיעו למשקל 200 ק"ג והיו בעלי שריון גדול וגרמי עשוי אוסטאודרם ומצופה בקרטין, דומה לזה של מיני הארמדיל המצטנף אך מחוזק יותר. היו להם קרומי שחייה אך לא ברור אם חיו בקרבת המים.
מינים אלה היו נפוצים בערבות העשב של אמריקה הדרומית ובניגוד לארמדילים המודרניים הם היו אוכלי עשב בעלי שרירי לסתות חזקות שחיו בדומה לפרות. לאחר ההחלפה האמריקאית הם החלו להתמעט ונכחדו לחלוטין לפני 11 אלף שנה בערך.
סוגים

הולמסינה (Holmesina)
Kraglievichia
Machlydotherium
Pampatherium
Plaina
Scirrotherium
Tonnicinctus
Vassallia
פמפס

בירוק מיקום הפמפס במפת אמריקה הדרומית
מראה אופייני לפמפס
פָּמְפַּס (בספרדית: Pampas) היא ערבה פורייה בדרום אמריקה, המכסה שטח הגדול מ-750,000 קמ"ר. בפמפס נמצאים הפרובינציות הארגנטינאיות בואנוס איירס, לה פמפה, סנטה פה, אנטרה ריוס, קורדובה, מרבית אורוגוואי, והמדינה הדרומית בברזיל - ריו גראנדה דו סול.
האקלים הממוזג יחד עם כמות המשקעים הנעה בין 600 ל-1,200 מ"מ, הפך את האזור למתאים במיוחד לחקלאות. שטחי המרעה הטבעיים בפמפס הם מקום מושבם של מיליוני ראשי-בקר, כמו-גם של חיות-בר אחרות, בין החיות הנפוצות באזור: זאב הרעמה, אייל הפמפס, שועל הפמפס, חתול הפמפס, ויסקאש המחילות, ננדו, ומספר מינים של ארמדיל. מיני צמחים האופייניים לאזור הם מינים מהסוג מלעניאל (Stipa), וקורטדריה מכסיפה, המכונה גם "עשב הפמפס".
גלריית תמונות

אייל הפמפס
ננדו מצוי
קרקרה דרומית
זאב הרעמה
פומה
פנג'אבי

ערך זה עוסק בשפה. אם התכוונתם למשמעות אחרת, ראו .
| --- | --- |

 מדינות:  הודו, פקיסטן
 אזורים:  פנג'אב בהודו ופנג'אב בפקיסטן
 דוברים:  130,000,000
 שפת אם:  100,000,000
 כתב:  גורמוקהי ושאהמוקי
 משפחה:  הודו-אירופית הודו-איראנית הודו-ארית פנג'אבית
 לאום:  הודו, פקיסטן
 מוסד:  אין
 קוד ISO 639-1:  pa 
 קוד ISO 639-2:  pan 
 קוד ISO 639-3:  pan 
 ראו גם:  שפה • כתב • רשימת שפות
 
פנג'אבי (גורמוקהי: ਪੰਜਾਬੀ; שאהמוקהי: پنجابی) היא שפה הודו-אירופית המדוברת בעיקר באזור ההיסטורי חבל פנג'אב, הנמצא כיום בהודו (מדינת פנג'אב) ובפקיסטן (פרובינציית פנג'אב). השפה התפתחה משפת השאורסני (Shauraseni), שהייתה השפה העיקרית בצפון הודו של ימי הביניים.
לפנג'אבית מעמד רשמי עבור הסיקים, בה הם עורכים את כל הטקסים. זו השפה ה-10 במספר דובריה בעולם, השפה המדוברת ביותר בפקיסטן, ה-11 במספר דובריה בהודו, וה-3 במספר דובריה בתת-היבשת ההודית. השפה מחולקת לשניים: מזרחית (28 מיליון דוברים כשפת אם) ומערבית (61 מיליון דוברים כשפת אם).
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 |
| --- | --- | --- | --- | --- | --- | --- | --- | --- | --- | --- | --- | --- | --- | --- |
|  | סדקי | סדקי | וילוני | וילוני | חכי | חכי | כפוף | כפוף | בתר־מכתשי | בתר־מכתשי | מכתשי /שיני | מכתשי /שיני | שפתי (־שיני) | שפתי (־שיני) |
| אפי |  |  | ŋ |  | ɲ |  | ɳ |  |  |  | n |  | m |  |
| סותם |  |  | g | kʰ |  |  | ɖ | ʈʰ |  |  | d̪ | t̪ʰ | b | pʱ |
| מחוכך |  |  |  |  |  |  |  |  | ʤ | ʧʰ |  |  |  |  |
| חוכך | ɦ |  |  |  |  |  |  |  |  | (ʃ) | (z) | s | ʋ | (f) |
| מקורב (צדי) |  |  |  |  | j |  |  |  |  |  |  |  | ʋ |  |
| מקורב (צדי) |  |  |  |  |  |  |  |  |  |  | l |  |  |  |
| מקיש (צדי) |  |  |  |  |  |  |  |  |  |  | ɾ |  |  |  |
| מקיש (צדי) |  |  |  |  |  |  | ɺ̢ |  |  |  |  |  |  |  |
* תוספת פונמה בהתאמה לסטנדרט
Loka

Loka (באנגלית: Crazy, ובעברית: משוגעת) הוא סינגל שהוקלט על ידי הצמד הברזילאי סימונה & סימריה, בשיתוף אניטה. הסינגל יצא לאור ב-6 בינואר 2017, תחת חסותה של חברת התקליטים יוניברסל מיוזיק גרופ. השיר נכלל באלבום האוסף הראשון של הצמד, Duetos.
השיר זכה להצלחה רבה בברזיל כאשר שם הצליח להיכנס לכ-14 מצעדים שונים ומתוכם הצליח להגיע חמש פעמים למקום הראשון.
שיר זה מהווה כסינגל הפריצה של הצמד, וכשיר המצליח ביותר של הצמד ושל אניטה, כאשר מכר למעלה מ-1.8 מיליון עותקים בברזיל.
וידאו קליפ

הווידאו קליפ הנלווה שיצא לסינגל זכה במהרה לפופולריות רבה, כאשר ביומו הראשון ביוטיוב צבר למעלה מ-3 מיליון. בקליפ ניתן לראות את הצמד ואת אניטה כשהן יוצאות מתוך מסך חשוך, שרות את השיר ועוברות לסצנה שצולמה במגרש גרוטאות. בין לבין ניתן לראות אותן שופכות על עצמן מים כשהן רוקדות בבגדים מינימליים, מול מכוניות.
הקליפ נכון למרץ 2020, צבר למעלה מ-650 מיליון צפיות, ובכך הפך לווידאו קליפ הנשי השני הנצפה ביותר של שנת 2017.
מיקומי שיא

השיר נכנס רק למצעדים אשר נמצאים בברזיל, שם הגיע לצמרות חמישה מצעדים שונים.
|   ‏‏‏  מצעדים ודירוגים (2017)> מדינה |   ‏‏‏  מצעדים ודירוגים (2017)> מצעד |   ‏‏‏  מצעדים ודירוגים (2017)> מיקום שיא |   ‏‏‏  מצעדים ודירוגים (2017)>  |
| --- | --- | --- | --- |
|  ברזיל | טופ 100 ברזיל | 6 |  |
נתוני מכירות

| מדינה | תואר | מכירות |
| --- | --- | --- |
| ברזיל (Pro-Música Brasil) | יהלום 3× | 1,800,000 |
הערות שוליים

↑  Duetos, נבדק ב-2021-09-09
↑  "CERTIFICADOS - Pro-Música Brasil". Pro-Música Brasil (בפורטוגזית). נבדק ב-2017-08-21.
↑  YouTube Stats of Simone & Simaria - Loka ft. Anitta, kworb.net
↑  SimoneSimariaVEVO (2017-01-06), Simone & Simaria - Loka ft. Anitta, נבדק ב-2017-12-28
↑  YouTube - Most Viewed Music Videos Published in 2017, kworb.net
↑  "CERTIFICADOS - Pro-Música Brasil". Pro-Música Brasil (בBrazilian Portuguese). נבדק ב-2018-03-17.
| אניטה |
| --- | --- | --- |
| דיסקוגרפיה • פרסים ומועמדויות | דיסקוגרפיה • פרסים ומועמדויות |  |
| אלבומי אולפן | Anitta • Ritmo Perfeito • Bang • Kisses • Versions of Me • Funk Generation |  |
| אלבומי הופעה | Meu Lugar |  |
| מיני-אלבומים | Solo • À Procura da Anitta Perfeita |  |
| סיבובי הופעות | Show das Poderosas Tour • Meu Lugar Tour • Bang Tour |  |
| אניטה – סינגלים |
| --- | --- | --- |
| Anitta | "Meiga e Abusada" • "Show das Poderosas" • "Não Para" • "Zen" |  |
| Ritmo Perfeito | "Cobertor" • "Na Batida" • "Ritmo Perfeito" • "No Meu Talento" |  |
| Bang | "Deixa Ele Sofrer" • "Bang" • "Essa Mina é Louca" • "Cravo e Canela" |  |
| Solo | "Veneno" • "Não Perco Meu Tempo" • "Goals" |  |
| Kisses | "Poquito" • "Onda Diferente" • "Banana" • "Get to Know Me" • "Rosa" |  |
| סינגלים אחרים | "Menina Má" • "Blá Blá Blá" • "Sim ou Não" • "Paradinha" • "Is That for Me" • "Downtown" • "Vai Malandra" • "Machika" • "Indecente" • "Romance com Safadeza" • "Medicina" • "Perdendo a Mão" • "Terremoto" • "Bola Rebola" • "Fuego" • "Some Que Ele Vem Atrás" • "Tócame" • "Me Gusta" |  |
| השתתפות בסינגלים | "Blecaute" • "Ginza" • "Loka" • "Você Partiu Meu Coração" • "Switch" • "Sua Cara" • "Will I See You" • "Jacuzzi" • "Eu Não Vou Embora" • "Zé do Caroço" • "Favela Chegou" • "Te Lo Dije" • "R.I.P." • "Faz Gostoso" |  |
| סימונה & סימריה |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Nã, Nã, Nim Na Não • As Coleguinhas – Vol. 1 • As Coleguinhas – Vol. 2 • As Coleguinhas – Vol. 3 • As Coleguinhas – Vol. 4 |  |
| אלבומי וידאו | Ao Vivo em Manaus • Bar das Coleguinhas • Live • Aperte o Play! (Ao Vivo) |  |
| אלבומים אחרים | Duetos • Debaixo do Meu Telhado: EP 1 • Debaixo do Meu Telhado: EP 2 |  |
| סיבובי הופעות | Turnê das Coleguinhas • Turnê Bar • Turnê Live |  |
| סימונה & סימריה – סינגלים |
| --- | --- | --- |
| As Coleguinhas – Vol. 1 | "Quero Quero" • "Tá Dodói, Onde Dói?" |  |
| As Coleguinhas – Vol. 2 | "Dupla Traição" |  |
| As Coleguinhas – Vol. 3 | "Eu Te Esperarei" |  |
| As Coleguinhas – Vol. 4 | "Ele Bate Nela" |  |
| Bar das Coleguinhas | "Meu Violão e o Nosso Cachorro" • "Quando o Mel é Bom" |  |
| Live | "Amor Mal Resolvido" • "126 Cabides" • "Regime Fechado" |  |
| סינגלים אחרים | "Loka" • "Paga de Solteiro Feliz" • "Ta Tum Tum" • "Novo" • "Um em Um Milhão" |  |
| --- | --- |
בקרת זהויות :  MusicBrainz release group: e42df386-0de4-4714-8286-f5052ef513d8
תפעול רכבות ברכבת ישראל

רכבת ישראל מפעילה רשת סבוכה של מסילות רכבת בישראל. לצורך הפעלת הרכבות על המסילות יש צורך במערך תפעול רחב היקף המפקח ושולט על כל תנועת הרכבות לאורך המסילות.
פיקוד

רמת המעקב,התכנון היומי והניהול של תפעול הרכבות היא מקצוע הפיקוד המתבצע על ידי עובדים הנקראים פקדים. לכל יום מוכן מראש לוח זמנים תפעולי המכיל בתוכו את כל הנסיעות המתבצעות באותו יום:
רכבות הנוסעים (על פי הלוח המופץ לציבור הרחב)
רכבות המשא
רכבות ריקות הנוסעות אל תחנות המוצא לשמש כרכבות נוסעים או מתחנת הסיום אל מוסכי הרכבת או למקום דיור אחר וכן נסיעות למוסכים או לסדנאות הרכבת לצורכי תחזוקת הציוד
נסיעות של קטרים בודדים (למשל כאשר צריך לפצל רכבת או לגרור רכבת כבדה באמצעות יותר מקטר אחד)
ציוד הנדסי נייד המשמש לתחזוקת המסילה או לעבודות תשתית
כל רכבת בלוח הזמנים התפעולי מקבלת מספר מזהה המשמש את העובדים במערך התפעול. לוח הזמנים התפעולי מתבסס על שלד שבועי קבוע (בעיקר של רכבות הנוסעים, אך גם רוב רכבות המשא נוסעות בזמנים קבועים) והשינויים הם בעיקר בשל צורכי התחזוקה המשתנים ולצורך התאמה לפעילות הנמלים.
תפקידם העיקרי של הפקדים הוא לשמור על זמני הרכבות ולוודא שהן עומדות בזמנים, חלק מן התהליך מתבצע על ידי הנחיית האתתים לביצוע פעולות במתקני איתות ומתן תעדופים על ידי שיקול דעת של מחלקת הפיקוד לרכבות מסוימות על פני רכבות אחרות, וחלק מתבצע על ידי הנחיית גורמים אחרים ברכבת ישראל כגון מוסכים, מגרשים או מתחמים לביצוע פעולות אשר יעזרו לשמור על המצב התקין ולוח הזמנים של הרכבות.
שליטה

רמת הביצוע של תפעול הרכבות היא השליטה המתבצעת על ידי עובדים הנקראים אתתים. האתתים הם עובדי רכבת אשר הוסמכו להפעיל מערכות איתות לשם הפעלת תנועת הרכבות. בין היתר האתת הוא הגורם האחראי על בטיחות תנועת הרכבות, הוא בעל הסמכות העליונה בתפעול ליקויים/שיבושים במסילה מול הגורמים בשטח. בתפעול השוטף האתתים שומרים על סדר הרכבות שתכננה יחידת הלו"ז לטווח ארוך/עונתי של רכבת ישראל,האתתים מקבלים הנחיות מהפיקוד במצבים של איחורים,תקלות או רכבות מיוחדות/לא מתוכננות ומכוונים את תנועת הרכבות על מנת שכל רכבת תגיע ליעדה על פי לוח הזמנים.
פתרון קונפליקטים

כאשר רכבת מאחרת עלול להיווצר מצב בו היא לא תספיק לצאת מקטע מסילה לפני הזמן בו אמורה רכבת אחרת להיכנס אליו על פי לוח הזמנים התפעולי. במצב זה על פקד הקו הרלוונטי להנחות את האתת,לתעדף ולקחת החלטה לפתרון הקונפליקט ועל האתת לבצע את ההנחיה ולהוריד אותה לשטח לרמת הביצוע, הפתרון שהפקד מנחה את האתת יכול להיות מהמקרים הבאים:
עיכוב הרכבת המאחרת לפני כניסתה לקטע בו קיים קונפליקט עד ליציאת הרכבת השנייה ממנו ובכך למנוע מהרכבת השנייה לאחר.
עיכוב הרכבת השנייה לפני כניסתה לקטע בו קיים קונפליקט עד ליציאת הרכבת המאחרת ממנו ובכך למנוע את הגדלת האיחור של הרכבת הראשונה.
עצירת הרכבת המאחרת בתחנה לפני הקטע בו קיים קונפליקט וביטולה או איחודה עם רכבת מאוחרת יותר.
הפתרון צריך להביא בחשבון את ההשפעות של האיחורים על קטעי מסילה אחרים בהמשך דרכן של הרכבות בהם עשויים להיווצר קונפליקטים נוספים וכן את ההשפעה על רכבות מאוחרות יותר באותו יום המשתמשות באותו הציוד של הרכבת המאחרת.
הקונפליקט נעשה מורכב במיוחד באזורים שבהם ישנה מסילה בודדת מכיוון שרכבת הנוסעת לכיוון מסוים מונעת לחלוטין את כניסתה של רכבת בכיוון הנגדי לאותו קטע מסילה. מצב זה גורר תכופות לשרשרת עיכובים בלוח הזמנים לשני הכיוונים. לכן, למרות העלות הגבוהה הכרוכה בכך, נעשה בשנים האחרונות מאמץ רב כדי להכפיל קטעי מסילה ברחבי הארץ ככל הניתן. כיום כל המסילות המשמשות קווי נוסעים בישראל מוכפלות, למעט מסילת נען-בית שמש-ירושלים, באר שבע צפון-דימונה, באר יעקב-הראשונים, ומסילת רחובות-פלשת (שתוכפל במועד מאוחר יותר). כמו כן, כל המסילות החדשות הנבנות כיום (המסילה המזרחית החדשה, מסילת 431, השרון, עכו-כרמיאל, ואשקלון-באר שבע) נבנות מראש ככפולות למעט מסילת העמק הנבנית כמסילה יחידה, אך עם הכנות להכפלתה בעתיד.
מערכות פיקוד ושליטה

בעבר הפיקוד בוצע בתחנת הרכבת חיפה מרכז באמצעות כלי כתיבה (נייר, סרגל ועטים צבעוניים) והתקשורת עם האתתים נעשתה באמצעות רשת טלפונים. האיתות בהתחלה היה מכני - מסוטים המופעלים באמצעות מנופים ידניים וסמפורים. ליד כל נקודת איתות היה בניין איתות ובו אתת שביצע את הוראות הפיקוד ודיווח על איחורים או תקלות אחרות. עם השנים הוחלפה שיטת האיתות לאיתות חשמלי באמצעות מנועים ומערכות ממסר ששלטו מרחוק על המסוטים ועל הסמפורים ומספר נקודות השליטה פחת בהדרגה. בשנות ה-90 של המאה ה-20 נותרו 10 נקודות שליטה: אחת גדולה בתחנת הרכבת לוד ששלטה על רוב מרכז הארץ באמצעות מערכת איתות ממוחשבת ועוד 9 נקודות שליטה קטנות יותר בצפון ובדרום שהמשיכו לעבוד בשליטה חשמלית. כמו כן הוחלפו הסמפורים בסימנורים. החל מדצמבר 2008 עברו מערכות הפיקוד והשליטה בשלמותן למתקן משוא"ה הנמצא בתחנת הרכבת חוף הכרמל. מערכת הפיקוד הפכה לממוחשבת וכל בניית סדר פעולות האיתות וניהול הקונפליקטים ופתרונם נעשה באמצעותה. מערכת השליטה מוחשבה כולה גם כן וכל פעולות האיתות נעשות באמצעות מחשבים ממרכז השליטה במשוא"ה. המערכת מאפשרת בזמן אמת לעקוב אחרי תנועת הרכבות בפועל ולזהות איחורים והיווצרות של קונפליקטים במהירות.
המערכת שולטת בפועל על כל מערכת האיתות מנהריה ועד לדימונה, למעט מערכות האיתות של מגרשי העריכה בתחנת הרכבת חיפה מזרח ובנמל אשדוד (תחנת הרכבת אשדוד מיון) ומסילות הגישה לנמלי חיפה ואשדוד. מערכות אלו נשלטות על ידי תחנות איתות מקומיות, שכן רוב העבודה הנעשית בהן היא של עריכת רכבות שמצד אחד כרוכה בפעולות איתות מרובות ומצד שני חסרת השפעה לחלוטין על תפעול הרכבות מחוץ למגרשי העריכה. השליטה על תפעול הרכבות מדרום לדימונה מתבצעת מתחנת איתות במסוף המטענים של מישור צפע.